b'\n_START_ARTICLE_\nUTZ-sertifikaatti\n_START_PARAGRAPH_\nUTZ-sertifikaatti (aiemmin Utz Kapeh) on vuonna 2002 perustettu kahvin, kaakaon ja teen sertifiointij\xc3\xa4rjestelm\xc3\xa4. Sertifikaatin k\xc3\xa4yt\xc3\xb6st\xc3\xa4 huolehtivan j\xc3\xa4rjest\xc3\xb6n kotipaikka on Alankomaat. _NEWLINE_UTZ-sertifikaattia voi k\xc3\xa4ytt\xc3\xa4\xc3\xa4 kuka tahansa valmistaja tuotteesta, joka t\xc3\xa4ytt\xc3\xa4\xc3\xa4 UTZ-j\xc3\xa4rjestelm\xc3\xa4n kriteerit ja jolle j\xc3\xa4rjest\xc3\xb6 on antanut oikeuden k\xc3\xa4ytt\xc3\xa4\xc3\xa4 sertifikaattia. Kriteerit ovat tuotannon sosiaalisiin ja ymp\xc3\xa4rist\xc3\xb6vaatimuksiin liittyvi\xc3\xa4._NEWLINE_UTZ-sertifikaattia on kritisoitu samoin kuin Rainforest Alliance -sertifikaattia \xe2\x80\x9dReilun kaupan kevytversioksi\xe2\x80\x9d. Kritiikki perustuu paljolti Reilun kaupan j\xc3\xa4rjestelm\xc3\xa4n kaltaisen takuuhinnan puutteeseen. T\xc3\xa4m\xc3\xa4 mahdollistaa UTZ-kahvien edullisemman hinnan reilun kaupan kahveihin verrattuna, mutta ei suojaa j\xc3\xa4rjestelm\xc3\xa4n piiriss\xc3\xa4 olevia kahvinviljelij\xc3\xb6it\xc3\xa4 kahvimarkkinoiden suurilta hinnanvaihteluilta.'